tomron87/hebrew-wikipedia-sentences-corpus huggingface dataset:
מסלני ציינה כי וולטרס ומרדוק הם חברים טובים, בעוד שקוירו ציינה כי השניים "מתואמים זה לזה".
גאו הצהירה כי דמויותים של וולטרס ומרדוק חולקים המון במשותף בעקבות היותם עורכי דין הפועלים כגיבורי-על.
בתחילה, תסריטאי הסדרה לא האמינו שיוכלו להציג את הדמות בסדרה, עד שנמסר להם מהאולפנים שיוכלו לעשות כן עם שובו של קוקס לגילום הדמות במסגרת היקום הקולנועי של מארוול.
הצגת דמותו של מרדוק בסדרה אפשרה לתסריטאים לגרום לדמות להיות חלק מהטון של הסדרה ולחקור את "צדהּ הקליל יותר", בניגוד לאופייה האפל היותר שהוצג בסדרה המקורית.
בנוסף, דרו מתיוס מגלם את דמותו של דניס "באק" בוקובסקי, עמיתהּ לשעבר של וולטרס; דייוויד אוטונגה מגלם את אחד הדייטים של וולטרס; ברנדון סטנלי מגלם את דמותו יוג'ין פטיליו / ליפ-פרוג, פורע-חוק עטוי חליפת דמויות-צפרדע ופאטי גוגנהיים מגלמת את דמותה של מאדיסין, קורבן למעשי קסם שמתקרבת לוונג למורת רוחו.
לתפקידים שטרם פורסמו, לוהקו אנאיס אלמונטה וניקולס סירילו.
עוד נחשף כי דמויותיהם של פורקופין, פורע-חוק עטוי חליפת קרב דמויות-דורבן, וחברי יופיעו במהלך הסדרה.
בזמן שהיא מנסה להביא את באנר למקום מבטחים, דמו זולג על פצעהּ של וולטרס והופך אותה לענקית כמוהו.
בעקבות כך, וולטרס נלקחת למעבדה הסודית של באנר במקסיקו, שם הוא מסביר לה את מצבה הגנטי המיוחד ומציע לעזור לה לשלוט בכוחותיה.
אף על פי שהיא מתמודדת ללא מאמץ עם משטר האימונים של באנר, וולטרס מביעה את מורת רוחה מהרעיון להפוך לגיבורת-על ולנטוש את חייה הרגילים ומנסה לעזוב, אך נעצרת על ידי באנר, מה שמוביל להתקוטטות בין השניים.
לבסוף, באנר מקבל באי-רצון את רצונה של וולטרס ונפרד ממנה לשלום.
בהווה, הדיון המשפטי בו וולטרס מעורבת נקטע על ידי טיטניה; אותה וולטרס מביסה בקלות לאחר שהשתנתה מול כל הנוכחים באולם, ולאחר מכן חוזרת לצורתה הרגילה וממשיכה בסיכום הטיעון שלה.
בסצנת אמצע הכתוביות, מתנהלת המשך שיחתם של ג'ניפר וברוס בנוגע לאובדן בתוליו של סטיב רוג'רס, בה מצליחה הפעם ג'ניפר לתעתע בברוס ולגרום לו לחשוף כי סטיב איבד את בתוליו במהלך סיבוב ההופעות שערך בשנת 1943; לשביעות רצונה הרבה.
2 2 Superhuman Law חוק סופרמן קאט קוירו ג'סיקה גאו 25 באוגוסט 2022 לאחר שהביסה את טיטניה, וולטרס צוברת מוניטין של גיבורת-על חדשה וזוכה לכינוי "שי-האלק" בקרב הציבור, למורת רוחה.
במקביל, וולטרס מפוטרת ממשרד התובע המחוזי לאחר שהפסידה בתיק, שנסגר לאחר שהמשרד המתחרה שלהם, "גודמן, ליבר, קורצברג והוליוויי" (GLK&H), ביקש לפסול את המשפט.
לאחר מספר ניסיונות כושלים במציאת עבודה חדשה, מציע הולדן הוליוויי לוולטרס לעבוד עבור "GLK&H" כראש החטיבה לתיקים על-אנושיים החדשה שלהם.
ביומה הראשון בעבודה, וולטרס מגלה שהוליוויי מעוניין שהיא תעבוד בתור שי-האלק במשרה מלאה, וכי התיק הראשון עליו היא מופקדת הוא ייצוגו של אמיל בלונסקי במסגרת שחרורו על תנאי.
על אף שבתחילה היא מסרבת לקחת על עצמה את התיק, בשל ניסיונו של בלונסקי להרוג את באנר, וולטרס מסכימה להיפגש עם בלונסקי בכלא על מנת לשמוע את גרסתו.
מאוחר יותר, וולטרס יוצרת קשר עם באנר ומקבלת גם את ברכתו לייצג את בלונסקי, מבלי לדעת שהוא עזב ונמצא בחללית סקאראנית.
וולטרס מתקשרת להוליוויי על מנת לקבל את התיק, אך אז מגלה מדיווח חדשותי על צילומים שדלפו, בהם מופיע בלונסקי, בצורתו של אבומיניישן, בעודו משתתף במועדון קרב מחתרתי.
בסצנת אמצע הכתוביות, מופיעה וולטרס כשהיא נאלצת לסייע למשפחתה במטלות יומיומיות בצורתה כשי-האלק, למורת רוחה.
Emil Blonsky המדינה נגד אמיל בלונסקי קאט קוירו פרנצ'סקה גיילס וג'קלין ג'יי גיילס 1 בספטמבר 2022 לאחר הדלפת תמונותיו של אבומיניישן, וולטרס מתעמתת עם בלונסקי, שמסביר שהוא אולץ לצאת מתאו על ידי וונג, אך לאחר מכן חזר לתאו מרצונו החופשי.
בעוד וולטרס מנסה ליצור קשר עם וונג על מנת שיוכל להבהיר את המצב, הידיעה על מינויה כעורכת דינו של בלונסקי מעוררת מחלוקת ציבורית.
במקביל, עמיתה לשעבר של וולטרס, דניס בוקובסקי, פונה לחטיבה לעניינים על-אנושיים עבור תיק שבו מעורבת בת זוגו לשעבר, רונה, אלפית משנת-צורה מניו אסגארד, שהונתה אותו באמצעות התחזות למייגן די סטליון; והתיק מוקצה לעמיתה של וולטרס, פאג.
וונג נפגש עם וולטרס ומאשר את סיפורו של בלונסקי, ומסביר שהקרב שלהם היה חלק מאימוניו בתור המכשף העליון.
וונג מופיע גם כעד בדיון השחרור על תנאי של בלונסקי, שמדגים שכעת יש לו שליטה מלאה על הפיכתו לאבומיניישן.
וולטרס מסייעת לפאג לנצח בתיק שלו, ובלונסקי משוחרר על תנאי, אך נאסר עליו להשתנות שוב.
בצורתה כשי-האלק, וולטרס מתראיינת לבסוף בטלוויזיה על מנת לשלוט בנרטיב שלה.
כשהיא שבה לביתה, וולטרס מותקפת על ידי , שמנסים לגנוב דגימה מדמה, אך היא מביסה אותם.
בסצנת אמצע הכתוביות, מייגן די סטליון שוכרת את ג'ניפר וולטרס לשמש כעורכת דינה; ולאחר מכן השתיים חוגגות ורוקדות ריקודי טוורק, לתדהמתו של הולדן הוליוויי.
קאט קוירו מליסה האנטר 8 בספטמבר 2022 דוני בלייז, קוסם שגורש מקמאר-טאג' בעקבות שימוש לא-אתי בכוחותיו, שולח מתנדבת מהקהל בשם מאדיסין למימד אחר, שם היא עושה עסקה עם שד לפני שהיא מועברת לביתו של וונג בקמאר-טאג'.
וונג ניגש לוולטרס ומבקש את עזרתה ביצירת תקדים מהמקרה של בלייז, על מנת שאנשים כמוהו לא יוכלו לעשות שימוש לרעה באמנויות המיסטיקה, ולשם כך השניים פותחים נגדו תיק משפטי.
בינתיים, וולטרס יוצרת פרופיל באפליקציית היכרויות בתקווה להרחיב את חייה החברתיים, אך זוכה להצלחה מועטה עד שהיא מחליטה לפתוח פרופיל חלופי תחת שמה של שי-האלק.
באחת מהופעותיו, בלייז משחרר בטעות נחיל של שדים, אותם וונג וולטרס מביסים ומשלחים בחזרה למימד ממנו הגיעו; וולטרס מאיימת על בלייז להיענות לתנאי ההסכם ולחדול מלהופיע.
למחרת, וולטרס מגלה כי טיטניה שוחררה ומגישה נגדה תביעה משפטית, לאחר שרשמה תחת זכויות יוצרים את השם "שי-האלק".
בסצנת אמצע הכתוביות, מופיעים וונג ומאדיסין כשהם צופים יחד בסדרת טלוויזיה ודנים על מגוון משקאות אלכוהוליסטיים בביתו של וונג.
5 5 Mean, Green, and Straight Poured into These Jeans מרושעת, ירוקה והג'ינס תפור עליה אנו ואליה דנה שוורץ 15 בספטמבר 2022 טיטניה מגישה נגד וולטרס אזהרת שימוש בסימן המסחרי "שי-האלק", עליו השתלטה לצורך הפצת ליין מוצרי יופי חדשים; דבר המכעיס את וולטרס.
הוליוויי מזהיר את וולטרס שעליה להשתלט על המצב במהירות, ומקצה לה את מלורי בוק כעורכת דינה.
במקביל, ניקי ופאג רוקמים תוכנית לרכוש עבור וולטרס חליפת גיבורי-על מלוק ג'ייקובסון, חייט אקסקלוסיבי המתמחה בתפירת חליפות עבור גיבורי-על, בעוד בוק ו-וולטרס מחליטות לתבוע את טיטניה בתקווה להשיב לידיהן את הסימן המסחרי של "שי-האלק".
וולטרס מתעצבנת לגלות שטוד, אחד מהדייטים הלא-מוצלחים שלה, הוא גם לקוח במשרד שלה, אך בדיעבד מבינה שתוכל להשתמש בהיסטוריית אפליקציית ההיכרויות שלה על מנת לבסס תיעוד עבר של שימוש בשם "שי-האלק".
הודות לעדויותיהם של הדייטים שלה, וולטרס זוכה בתיק, והיא רוכשת את אמונה המסויג של בוק.
מאוחר יותר, וולטרס אוספת את תלבושותיה המותאמות החדשות ממשרדו של ג'ייקובסון; כשברקע מוצגת קסדתו הצהובה של דרדוויל.
6 6 Just Jen רק ג'ן אנו ואליה קארה בראון 22 בספטמבר 2022 וולטרס מוזמנת לשמש כשושבינה בחתונתה של חברתה לספסל הלימודים מימי התיכון, לולו.
עם זאת, כשהיא מגיעה לקבלת הפנים, היא מתאכזבת לגלות שלולו מעוניינת שהיא תופיע בצורתה הרגילה מאשר כ"שי-האלק", והיא נאלצת למלא חובות ומטלות רבות לפני החתונה.
העניינים מסתבכים יותר כאשר טיטניה מופיעה בקבלת הפנים כבת-זוגו של אחד משושביניו של החתן; תוקפת אותה ודורשת ממנה להילחם כ"שי-האלק", עד שהיא עוזבת בסערה בעקבות תבוסתה.
במקביל, בוק וראמוס נאלצות לעבוד יחד על תיק גירושין עבור אדם על-אנושי המכונה "מר אלמוות", שחמק מנישואים קודמים רבים על ידי זיוף מותו שוב ושוב, אך התיק מסתבך כאשר שמונה מבנות זוגו הקודמות של מר אלמוות מגישות נגדו תביעות לאחר שגילו את סודו הודות לסרטון מקוון המראה את שיטת פעולתו.
ראמוס מצליחה לסייע לכל שמונה בנות הזוג להגיע לעסקאות פיצויים.
עם זאת, כשהיא ובוק דנות בתוצאות התיק, השתיים מגלות לוח הודעות באתר בשם "אינטליג'נסיה" המכיל איומי מוות רבים המכוונים לשי-האלק.
7 7 The Retreat הנסיגה אנו ואליה זב ולס 29 בספטמבר 2022 וולטרס יוצאת למספר דייטים עם ג'וש, אך לאחר שהשניים שוכבים, הוא נעלם ומבצע גוסטינג לכאורה.
בעודה ממתינה להודעה ממנו, וולטרס מקבלת טלפון מקצין המבחן של בלונסקי, שמודיע לה שהמעכב שמונע מבלונסקי מלהפוך לאבומיניישן נשבר ושעליהם לנסוע לאתר המדיטציה שלו על מנת לבדוק את מצבו.
כשהיא מגיעה לאתר, מן-בול ואל אגילה הורסים בטעות את מכוניתה, ומאלצים אותה להישאר שם עד שניתן יהיה לגרור אותה משם.
בעוד וולטרס מחכה בקוצר רוח לתגובה מג'וש, מתברר כי במקום אין קליטה סלולרית ושירותי אינטרנט, ובלית ברירה, משתתפת בטיפול קבוצתי עם בלונסקי, מן-בול, אל אגילה, פורקופיין, סרסן ואחד מחברי "צוות הריסה", שם היא משוכנעת למחוק את המספר של ג'וש ולהרפות ממנו.
בפלאשבק, מתברר כי לאחר שוולטרס וג'וש שכבו, הוא גנב בחשאי דגימה מדמה בשמו של אדם המכונה "האלק-קינג".
8 8 Ribbit and Rip it הצפרדע והקרע קאט קוירו קודי זיגלר 6 באוקטובר 2022 לאחר שוולטרס נאלצת לייצג את יוג'ין פטיליו / ליפ-פרוג, שמעוניין לתבוע את ג'ייקובסון על כך שסיפק לו חליפה פגומה, וולטרס מנסה לפייס את ג'ייקובסון ולסגור הסדר מחוץ לבית המשפט, אך נתקלת בעוינות מצדו.
בבית המשפט, מתגלה כי ג'ייקובסון מיוצג על ידי מאט מרדוק, שמצליח לזכות אותו בתיק לאחר שפטיליו חושף בשוגג כי לא ציית להוראותיו של ג'ייקובסון לשימוש בחליפה.
לאחר המשפט, וולטרס ומרדוק מתיידדים זה עם זה בבר, שם מרדוק מייעץ לה בנוגע לשמירת האיזון בחייה כעורכת דין וכגיבורת-על.
לאחר מכן, פטיליו יוצר קשר עם וולטרס ומבקש את עזרתה נגד תוקף לא ידוע, שמתגלה להפתעתה כמרדוק, העוטה את פרסונת פורע-החוק שלו, "דרדוויל".
מרדוק מגלה לוולטרס שפטיליו חטף את ג'ייקובסון, והשניים משתפים פעולה על מנת להציל אותו.
כתודה על עזרתה, ג'ייקובסון סולח לוולטרס; ומאוחר יותר, וולטרס שוכבת עם מרדוק בביתה.
למחרת, וולטרס משתתפת בגאלה לפרסי עריכת הדין של דרום קליפורניה, שם היא מקבלת את פרס "עורכת הדין של השנה", אך האירוע נקטע בעקבות שידור של "אינטליג'נסיה", שמשמיד את המוניטין של וולטרס באמצעות הצגת צילומים שלה במיטה עם ג'וש.
וולטרס נכנסת לזעם והורסת את הגאלה, ואז מנסה ללכוד חבר "אינטליג'נסיה" בקרבת מקום, אך נעצרת על ידי סוכני המחלקה לבקרת נזקים.
קאט קוירו ג'סיקה גאו 13 באוקטובר 2022 וולטרס משתחררת ממתקן המעצר של המחלקה לבקרת נזקים, אך נאסר עליה להשתנות, ובמקביל היא מאבדת את עבודתה ב-"GLK&H".
בצר לה, וולטרס מחליטה ללכת לאתר המדיטציה של בלונסקי על מנת לבקש את עצתו, לאחר שלא הצליחה לאסוף מידע על "אינטליג'נסיה" ועל "האלק-קינג".
לאחר פרסום סרטון על וולטרס, ניקי מקבלת הזמנה מ"האלק-קינג" להצטרף למפגש פרטי, ומבקשת מפאג להסתנן אליו.
במפגש, שמתקיים באתר של בלונסקי, פאג מגלה כי פלפס הוא "האלק-קינג".
וולטרס מגיעה לאתר ונקלעת למפגש, במקביל להגעתו של אבומיניישן, שאינו מודע למטרותיה האמיתיות של "אינטליג'נסיה".
וולטרס מתעמתת עם פלפס, שמזריק לעצמו נסיוב המכיל את דמה, והופך את עצמו לענק.
אל הקרב מתפרצים גם טיטניה ובאנר באופן בלתי צפוי; ומתוסכלת, וולטרס שוברת את הקיר הרביעי ומתעמתת עם תסריטאי הסדרה.
לאחר מכן, נפגשת וולטרס עם , בינה מלאכותית המתיימרת להיות אחראית על כל היקום הקולנועי של מארוול, ומשכנעת אותו לשכתב את שיאו של הפרק.
עם החזרה לסדרה, וולטרס מגלה שטיטניה ניצחה את חברי "אינטליג'נסיה", בעוד פלפס ובלונסקי נעצרים.
וולטרס חוזרת הביתה על מנת לחגוג עם משפחתה, ואליהם מצטרפים מרדוק ובאנר, כמו גם בנו של באנר, סקאר.
זמן מה לאחר מכן, לאחר ששבה לעבודתה, וולטרס לוקחת חלק בתיק המשפטי שלה נגד פלפס, ונשבעת להמשיך בעבודתה כעורכת דין וכגיבורת-על.
בסצנת אמצע הכתוביות, מופיע וונג בתאו של בלונסקי ולוקח אותו אל הקמאר-טאג'.
ביולי 1989, נמסר כי דמותה של ג'ניפר וולטרס / הענקית הירוקה עתידה להופיע בסרט הטלוויזיה "מותו של הענק הירוק", שעלה לשידור בשנת 1990. בסופו של דבר, הדמות לא הופיעה בסרט, וסדרת הטלוויזיה הפוטציאלית שהתעתדה להתמקד בדמותה ופותחה על ידי רשת "ABC" בוטלה שנה לאחר מכן.
בשנת 1991, נמסר כי סרט המבוסס על דמותה של הענקית הירוקה, שאותה תגלם בריג'יט נילסן, נמצא בפיתוח תחת ידיה של חברת "New World Pictures", וכי על בימוייו יופקד הבמאי לארי כהן.
נילסן השתתפה בצילומים עבור קידום הסרט, אך לבסוף נמסר על ביטולו של הפקת הסרט.
באוגוסט 2019, נמסר על ידי אולפני מארוול במהלך כנס D23 השנתי על פיתוחה של סדרת טלוויזיה בכיכובה של הענקית הירוקה, שיופק עבור שירות הזרמת המדיה "דיסני+" ויתרחש ביקום הקולנועי של מארוול.
בנובמבר 2019, נמסר כי את הסדרה תיצור ותכתוב היוצרת ג'סיקה גאו.
במקור, גאו נפגשה עם אולפני מארוול עבור רעיונות פוטנציאליים לסרטים "האלמנה השחורה" ו"שאנג-צ'י ואגדת עשר הטבעות", והביעה את רצונה להיות מעורבת בכל פרויקט פוטנציאלי שיכלול את דמותה של הענקית הירוקה; גאו הייתה אחת מהקולנועניות הראשונות שכללו את הדמות בתכיפות ברעיונות שהגישה לאולפנים עבור פרויקטים פוטנציאליים.
באחד הרעיונות שהגישה לאולפנים עבור הסרט שהתעתד להתמקד באלמנה השחורה, נכללה דמותה של הענקית הירוקה, אך האולפנים ביטלו רעיון זה כיוון שחשו שרעיונה לסרט מתמקד יותר בענקית הירוקה מאשר באלמנה השחורה.
בנוסף, רעיונה של גאו עבור הסדרה כלל את דמויותיהם של ברוס באנר ואמיל בלונסקי / אבומיניישן, למרות שטרם היה ברור אם השחקנים יוכלו לקחת חלק בהפקת הסדרה; בסופו של דבר, ברעיון שהגישה לאולפנים, משפטו של בלונסקי מוצג יותר בהרחבה מאשר ממה שמוצג בפועל בסדרה.
בספטמבר 2020, נמסר כי על בימוי שישה מפרקי העונה הראשונה תופקד הבמאית קאט קוירו, ובדצמבר 2020, נמסר כי על בימוי שלושת הפרקים הנותרים תופקד הבמאית אנו ואליה.
ואליה תיארה את קוירו כ"מנהיגת בעלת החזון" של הסדרה.
עוד נמסר כי על הפקת הסדרה בפועל יהיו אמונים פייגי, לואי ד'אספוזיטו, ויקטוריה אלונזו ובראד וינדרבאום, לצדן של קוירו וגאו.
בפברואר 2021, הצהיר פייגי כי חלק מהסדרות שלהם, כולל "שי-האלק: עורכת דין בשירות החוק" ו"מון נייט", פותחו בצורה שתאפשר לאולפנים להפיק עונות פוטנציאליות נוספות, בניגוד לסדרות כמו "וונדה-ויז'ן" שפותחו מראש כמיני-סדרות שמובילות לסרטים ביקום הקולנועי.
באוגוסט 2022, קוירו שבה על הצהרתו של פייגי, והצהירה כי לסדרה קיימת הפוטנציאל לקבל עונה שנייה, או לחלופין, שהדמות תוכל להופיע בסרטים עתידיים של היקום הקולנועי.
תסריטאי הסדרה הם פרנצ'סקה גיילס, ג'קלין ג'יי גיילס, מליסה האנטר, דנה שוורץ, קארה בראון, זב ולס וקודי זיגלר; ולחלקם אף רקע בכתיבת קומדיות מצבים.
בנוסף, פרנצ'סקה גיילס משמשת גם כעורכת התסריטים.
בתחילת מאי 2020, נמסר ככי העבבודה על כתיבת התסריטים הסתיימה.
פייגי תיאר את הסדרה כ"קומדיה משפטית בת חצי שעה" שתהיה נאמנה לחוברות הקומיקס על הדמות מאת ג'ון ביירן, ואילו טטיאנה מסלני כינתה את הסדרה "טייק אבסורדי לחלוטין על סדרה משפטית".
גאו הוסיפה כי לסדרה קווי דמיון קלים לקומדיית מצבים המתקיימת ביקום הקולנועי של מארוול, והשוותה אותה לסדרה "אלי מקביל", למרות שסדרה זו לא הייתה שימשה כהשפעה גדולה עבור התסריטאים, בהתחשב בכך שמרביתם לא היו בגיל הדמוגרפי המתאים לחוות את הסדרה הזו בעת שידורה המקורי.
גאו ציינה כי איזון הטון של הסדרה בין האלמנטים הקומיים והמטא-בדיון לבין האקשן והדרמה המאפיינים את היקום הקולנועי של מארוול, היה "מסובך".
בין ההשפעות ומקורות ההשראה הנוספות לסדרה נמנים גם הסרט "לא רק בלונדינית" (2001) הסדרה "סיינפלד" והעונה "אמריקה נגד או.
מבין חוברות הקומיקס השונות מהן הסדרה שאבה השראה ניתן למנות את חוברות שנכתבו כל ידי סטן לי, ביירן, דן סלוט וצ'ארלס סול, מכולן נבחרו ונלקחו רגעים וקווי עלילה ספציפיים ששולבו יחד אותו.
כמה דוגמאות מחוברות הקומיקס של סלוט כוללות את משרד עורכי הדין בו וולטרס עובדת, "גודמן, ליבר, קורצברג והוליוויי" ואת השימוש של המשרד בחוברות קומיקס כחומר מחקר משפטי.
הסדרה משלבת את המודעות העצמית ואת יכולות המטא של ג'ניפר וולטרס מהקומיקס.
על כך, אמרה קוירו שהיו "כמה הפתעות גדולות" לגבי שבירת הקיר הרביעי, וואליה הוסיפה שזה היה "מאוד כיף, מאוד מגניב"; על פי מסלני, השימוש במטא-בדיון היה מנגנון טוב על מנת "להכניס את הקהל" לסיפור.
גאו, קוירו והתסריטאים דנו באפשרויות השונות לייצוג המטא-בדיון – האם היא תדבר למצלמה, ישירות לקהל, או לאדם הנמצא "מאחורי הקלעים" – והאם יש אלמנטים נוספים למטא-בדיון שבהם ניתן להשתמש.
בתסריטים המקוריים, וולטרס שברה ללא הרף את הקיר הרביעי, דבר שנתפס כמוגזם מדי בעיני אולפני מארוול, וכתוצאה מכך, התסריטאים נתבקשו לכתוב את התסריטים עם הערות העורכים, כלי המשמש בקומיקס להבהרת אלמנטים בסיפור, שאיתם תוכל וולטרס לקיים אינטראקציה.
בסופו של דבר, הערות העורכים נמחקו מכיוון שהדבר הוביל לשבירת הקיר הרביעי במידה שלא תוכננה במקור.
ברעיון הראשוני של גאו עבור עלילת והפקת הסדרה נכללו הסדרות "סמוך על סול" ו"פליבג" כרפרנסים לדרך בה תוצג וולטרס שוברת את הקיר הרביעי.
מסלני ציינה שהתסריטים של הסדרה שואבים השראה מ"חוסר הכבוד וחוש ההומור" של "פליבג".
הסדרה לוקחת "רעיון בעל קונספט גבוה, יוצא דופן" שמתקיים בחייה של וולטרס,  וגאו הייתה מעוניין לחקור את "חתך החיים הקטן הזה" מחוץ לקנה המידה העצום והפעולה הקבועים של היקום הקולנועי.
הכללת בני משפחתה של וולטרס עזרה לשמור על הסדרה "אינטימית וממוקדת" בחייה, כאשר גאו מעוניינת לחקור את הדינמיקה המשפחתית, כאשר במשפחה קיים כבר ענק אחד ולאחר מכן מתווספת לה ענקית נוספת.
הסדרה חוקרת גם את טבע ההיכרויות באינטרנט בעיניה של אישה מודרנית, ומסלני נהנתה להציג כיצד חיי ההיכרויות של וולטרס "היו מלחיצים באותה מידה כמו הפוטנציאל להפוך לאחת מהנוקמים".
עלילת הסדרה מתקיימת "פרק זמן קצר יחסית" לאחר עלילת "שאנג-צ'י ואגדת עשר הטבעות", וגאו הוסיפה כי מקומו בציר הזמן של היקום הקולנועי יובהר בפרק השני.
בנובמבר 2019, חשף מארק ראפלו, שגילם את דמותו של ברוס באנר / הענק הירוק בסרטי היקום הקולנועי של מארוול, שהוא מתכנן להיפגש עם פייגי במטרה לשאת ולתת על השתתפות בסדרה.
במרץ 2020, ראפלו אישר רשמית על ניהול משא ומתן על השתתפותו בסדרה.
בספטמבר 2019, נמסר על ידי "דדליין הוליווד" על ליהוקה של טטיאנה מסלני לגילום דמותה של וולטרס, דיווח אותו מסלני הכחישה.
עוד נמסר כי לראפלו יהיה "תפקיד קטן" במהלך הסדרה.
בינואר 2021, נמסר על ליהוקה של ג'ינג'ר גונזאגה לדמותה של ניקי ראמוס, חברתה הטובה ביותר של וולטרס; ובאפריל 2021, על ליהוקה של רניי אליז גולדסברי לדמותה של מאלורי בוק.
ביוני 2021, נמסר על ליהוקה של ג'מילה ג'מיל לדמותה של טיטניה; וביולי 2021, על ליהוקו של ג'וש סגארה לדמותו של אוגוסטוס "פאג" פאגליזה.
במאי 2022, נחשף שבנדיקט וונג ישוב לגלם את דמותו של וונג, בעוד שנודע על ליהוקו של ג'ון באס לדמותו של טוד.
במאי וביוני 2021, נמסר על ליהוקם של אנאיס אלמונטה, ניקולס צ'ירילו, דייוויד אוטונגה, וגריפין מתיוס.
ביולי 2021, נמסר על ליהוקו של דרו מתיוס לדמותו של דניס "באק" בוקובסקי.
חודש לאחר מכן, נמסר על ליהוקם של מארק לין-בייקר לדמותו של מוריס וולטרס, אביה של וולטרס; של ברנדון סטנלי לדמותו של יוג'ין פטיליו / ליפ-פרוג; של פאטי גוגנהיים לדמותה של מדיסין; ושל ריס קוירו, בעלה של קוירו, לדמותו של דוני בלייז.
בנוסף, הצהיר פייגי כי בהתחשב בעבודתה של וולטרס כעורכת דין לגיבורי-על, לסדרה קיימת הפוטנציאל לכלול הופעות אורח של דמויות מוכרות ונוספות מהיקום הקולנועי של מארוול, ומסלני אישרה כי בסדרה יופיעו "מספר דמויות ממש כיפיות" שוולטרס מגינה עליהן או מתמודדת נגדן בבית המשפט.
ביולי 2022, נחשף כי צ'ארלי קוקס ישוב לגלם את דמותו של מאט מרדוק / דרדוויל בסדרה.
על עיצוב התלבושות עבור הסדרה הייתה אמונה המעצבת אן פולי, שעבדה בעבר על הסדרה "סוכני S.H.I.E.L.D.".
התלבושת אותה עוטה דרדוויל בסדרה דומה לתלבושתו האדומה מסדרת הטלוויזיה שהופקה עבור "נטפליקס", אך נוספה לה ערכת צבעים מעודכנת הכוללת קסדה ופסים צהובים, בדומה לתלבושתו המקורית של הדמות בחוברות הקומיקס הראשונות בהן הופיע.
על המלתחה של ניקי ראמוס הייתה אמונה גונזאגה עצמה, עקב היכרותה עם עולם האופנה.
גונזאגה הצהירה כי מלתחתה של ראמוס "לא יכולה להיות מטורפת מדי" בהתחשב העובדה שהיא עובדת במשרד עורכי דין, אבל שהצליחה להפוך אותה ל"מגניבה ונועזת".
בנוסף, כתוביות הסיום של הסדרה מעוצבות כ – סקיצות שאוירו במהלך דיונים שהתרחשו באולמות בית המשפט ותיארו את השתלשלות הדיונים.
צילומי העונה הראשונה החלו ב-10 באפריל 2021, בלוס אנג'לס,  ויומיים לאחר מכן, באולפני טרילית' שבאטלנטה, ג'ורג'יה; ונמשכו עד ל-15 באוגוסט 2022.    על הצילומים הופקדו הצלמים פלוריאן באלהאוס ודאג צ'מברלין, שצילמו עבור קוירו וואליה, בהתאמה.
במקור, צילומי הסדרה התעתדו להתחיל ב-6 ביולי 2020, אך נדחו למרץ 2021  בעקבות התפרצות מגפת הקורונה בארצות הברית.
בתחילה, רות' התקשה לשוב לגילום הדמות מחדש, אך הצליח להיכנס לרוח ההומור של הסדרה לאחר שצפה בראפלו והתחיל לעבוד לצדו.
האפקטים החזותיים עבור הסדרה נוצרו על ידי החברות "Digital Domain", "FuseFX", "Trixter" ו-"Wētā FX".
קוירו הוסיפה שצוות העיצוב החזותי התמקד בחידוד והדגשת הבעות פניה של הענקית הירוקה ובניואנסים של תגובותיה, ושיבחה את אלונזו על "עינה המדהימה" שעזרה בתהליך עיצוב הדמות.
כמו כן, צוות העיצוב החזותי התמקד בכוח על פני אסתטיקה, בלימוד מבנה השרירים ובספורטאיות, מאשר במבנה גופם של מפתחי גוף.
קוירו הסבירה כי "אין לה מבנה של מפתחת גוף, אבל בהחלט יש לה מבנה גוף חזק מאוד שיכול להצדיק את הפעולות שהיא עושה בסדרה.
אני חושבת שאנשים ציפו לקבל מפתחת גוף ושיהיו לה שרירים גדולים ומאסיביים.
אבל אז היא נראית יותר כמו אולימפית."
גאו ציינה כי למרות שפייגי עודד אותה ואת שאר התסריטאים להציג את דמותה של הענקית הירוקה כמה שיותר בסדרה, כשהגיע הזמן להתחיל לצלם, היא נתבקשה לשנות חלק מהסצנות ולהחליף את דמותה של הענקית עם דמותה של וולטרס.
גאו הוסיפה כי "היה צריך לשנות הרבה דברים ברגע האחרון" בעקבות השינוי הזה, ואפילו בזמן עריכת הפרקים, נחתכו מספר צילומים שהציגו את הענקית הירוקה, עקב מגבלות תקציב.
ביולי 2022, נחשף כי על הלחנת המוזיקה עבור הסדרה תהיה אמונה המלחינה איימי דוהרטי.
פייגי ומסלני הופיעו לראשונה בקדימון הרשמי של הסדרה שהופץ ב-17 במאי 2022, ושספג ביקורת שליליות על איכות ה-CGI שלו.
עם זאת, צ'ארלס פוליאם-מור מהאתר "The Verge" כינה את הקדימון "פשוט מרסק" והדגיש במאמרו את סוגיית ה-CGI שהוצגה במהלכו, והוסיף כי "ברור שהסדרה תהיה בשליטתה של ג'ניפר כשהיא יוצאת לדרך משלה לגבורה".
זכריה קלי מהאתר "גיזמודו אוסטרליה" העיר שהקדימון לא אכזב בכלל, וכינה את הסצנה שבה הענקית הירוקה מערסלת את הדייט שלה מהטינדר כמו תינוק "מצחיקה לחלוטין".
סולסמן מהאתר "CNET" תיארו את הקדימון כ"מצחיק" והעירו שהוא "מוכר את הטון המשובב של הסדרה העתידית".
סטיבן למברכטס מהאתר "TechRadar" סבר שהקדימון נאמן לאלמנט שבירת הקיר הרביעי ומאפייני המטא-בדיון של הדמות, אם כי הסכים לגבי הביקורות סביב השימוש ב-CGI.
הקדימון נצפה 78 מיליון פעמים ב-24 השעות שלאחר הפצתו, והוא נכנס למקום השני במספר הצפיות עבור קדימונים שהופצו עבור סדרות היקום הקולנועי, כשלפניו הקדימון שהופץ עבור "הפלקון וחייל החורף" במהלך הסופרבול LV.
הסדרה קודמה במהלך כנס הקומיק-קון 2022 בסן דייגו, בפאנל בו השתתפו קוירו, ואליה, גאו, מסלני, גונזאגה וג'מיל לצד הפצתו של קדימון שני.
אנדרו ובסטר מהאתר "The Verge" העיר כי לקדימון השני היה "טון קליל יותר מהראשון,...
אדידיונג מבוהו מהאתר "Colider" הצהירה שהקדימון נותן לסדרה "טון קומי בשילוב עם טון אפי".
ג'ייקוב סרקיסיאן מהאתר "Digital Spy" מצא את אלמנט שבירת הקיר הרביעי כ"תכונה הבולטת ביותר של הקדימון".
באופן דומה, דניאל צ'ין מהאתר "The Ringer" הדגיש לחיוב את "הטון הקומי שנאמן לאלמנט שבירת הקיר הרביעי של חומר המקור שלו".
כרזה שפורסמה במהלך הפאנל כללה גם מספר לקו טלפון אדום עם הודעה מוקלטת מראש מוולטרס המפרטת את השירותים אותם המשרד בו היא עובדת מספק לאנשים בעלי כוחות-על.
ב-10 באוגוסט 2022, שודר פרק של הסדרה "האגדות של אולפני מארוול", הבוחן את עברו של באנר בסרטי היקום הקולנועי של מארוול.
בנוסף, דיסני יצרה מודעה בטינדר שנועדה לייצג פרופיל היכרויות פיקטיבי עבור דמותה של וולטרס, ואף הפיצה גם פרסומת פיקטיבית של משרד עורכי הדין של וולטרס, "GLK&H", לקראת בכורת הסדרה, אותו תיאר קמרון בונומולו מהאתר "ComicBook" כ"פרסומת בסגנון סמוך על סול".
במהלך הפרק הראשון נכלל קוד QR המקשר את הצופים לאתר אינטרנט המעניק גישה חופשית לקומיקס דיגיטלי בהשתתפות הענקית הירוקה, שמתעדכן מדי שבוע; תהליך שיווקי שהוצג לראשונה במיני-סדרה "מון נייט".
בכורת הסדרה התקיימה בתיאטרון אל קפיטן שבלוס אנג'לס ב-15 באוגוסט 2022. הסדרה עלתה לשידור בשירות הזרמת המדיה "דיסני+" ב-18 באוגוסט 2022, ועונתה הראשונה בת תשעת הפרקים, והסתיימה ב-13 באוקטובר.
במקור, הסדרה התעתדה לעלות לשידור ביום רביעי, 17 באוגוסט, לפני שהועברה ליום חמישי.
זוהי הסדרה האחרונה בשלב הרביעי של היקום הקולנועי.
הפרק הראשון קיבל ביקורות פושרות עד חיוביות שהיללו את הפרוטגוניסטית ואת האווירה הקלילה.
התגובות לנוכחות הכוכבים האורחים היו מעורבות.
שנהפרסקטגוריהמועמד(ים)תוצאהמקור2024פרס סאטורןסדרת גיבורי העל הטובה ביותרשי-האלק: עורכת דין בשירות החוקהשחקנית הטובה ביותר בסדרת טלוויזיהטטיאנה מסלני
בנובמבר 2019, הצהיר פייגי כי לאחר שדמותה של הענקית הירוקה תוצג בסדרה, היא תופיע בסרטים נוספים של היקום הקולנועי של מארוול.
בינואר 2024, דווח כי הסדרה ככל הנראה לא תחזור לעונה שנייה עקב דרישות התקציב הגבוהות.
שי אהרון (נולד ב-12 באוקטובר 1978) הוא כדורגלן עבר ישראלי, ששיחק בעמדת החלוץ והקשר התקפי.
כיום המנהל המקצועי של קבוצת הפועל ירושלים.
שי אהרון נולד וגדל בירושלים בשכונת גילה.
בגיל 10 הצטרף לקבוצת הילדים של הפועל ירושלים שחבריו לכיתה הזמינו אותו לשחק בה.
כבר בגיל 16 גילה כשרון יחסי על בני גילו, והוזמן לקבוצה הבוגרת של הפועל ירושלים, כשמאמן הקבוצה, אורי מלמיליאן, שחקן מפורסם בירושלים בפני עצמו, הקפיץ אותו לבוגרים.
במשחקו הראשון בבוגרים בשנת 1996 נגד הפועל רמת-גן, ניצחה הקבוצה 0–3, כאשר הוא מבקיע שער עוד בהופעת הבכורה שלו, ובסיום אותה עונה עלתה הקבוצה לליגה הבכירה.
לאחר מכן יצא להשאלה לקבוצת מכבי פתח תקווה שם לא הצליח להבקיע, וחזר להפועל ירושלים.
בשנת 2000 יצא להשאלה קצרה בהכח מכבי רמת גן אך חזר לאחר תקופה קצרה.
ב-2004 יצא שוב להשאלה לעונה אחת בהפועל אשקלון.
בשנת 2010 עבר לשחק ביריבה העירונית של הפועל ירושלים, הפועל קטמון שהוקמה כקבוצת אוהדים שאוהדיה מאוכזבים מניהול הפועל ירושלים בבעלותו של יוסי סאסי.
בקבוצה זו הופיע 115 פעמים והבקיע 55 שערים שהעלו את הקבוצה מליגה א' עד לליגה הלאומית, לאחר מכן פרש מכדורגל בגיל 36.
ב-1 במאי 2015 חזר אהרון מפרישה לשחק משחק אחרון (אחרי שלא שיחק שנה שלמה) והשתתף במשחק עלייתה המחודשת של קטמון מליגה א' לליגה הלאומית, כאשר במשחק סוער במיוחד החמיץ שני פנדלים, אך גם כבש ובישל בניצחון של קטמון 4:2 על מכבי עירוני קריית אתא.
לאחר משחק זה פרש סופית מכדורגל בגיל 37, וקיבל תפקידי ניהול ספורטיבי במועדון.
לאחר הפרישה הסופית מכדורגל אייש אהרון מספר תפקידי ניהול ספורטיבי בקבוצות הנוער בהפועל קטמון, וכיום הוא המנהל הספורטיבי של הקבוצה המאוחדת של הפועל ירושלים.
אהרון בוגר תואר ראשון בחינוך וחברה, עם התמקדות בהכשרות בספורט ב.
שי לי אייזן (נולד ב-27 באוגוסט 2000) הוא כדורגלן ישראלי המשחק בעמדת הקשר במכבי הרצליה.
אייזן התחיל את הקריירה שלו בקבוצת הילדים של סקציה נס ציונה, עיר הולדתו, ובגיל עשר הצטרף לקבוצת הילדים של הפועל תל אביב.
ב-4 בנובמבר 2019 ערך אייזן את הופעת הבכורה שלו בקבוצה הבוגרת בהפסד 1–2 למכבי חיפה, במסגרת המחזור השמיני של ליגת העל.
ב-24 בפברואר 2020 הורחק אייזן בהפסד 0–3 למכבי תל אביב.
ב-2 ביוני 2021 הבקיע את שער השוויון בדקה ה-116 במסגרת גמר גביע המדינה, אך לאחר בדיקה במערכת ה-VAR השער נפסל לאחר שהתגלה כי אייזן ביצע עבירה במהלך שהוביל להבקעת השער.
בגין העברה שביצע אף הורחק בכרטיס אדום ישיר.
בראשית חודש יולי 2022 נמכר אייזן למ.ס אשדוד תמורת כ-670 אלף שקל.
הוא חתם על הסכם לארבע שנים, אך הסכם זה בוטל כעבור מספר ימים באופן חד צדדי על ידי אשדוד.
ב-9 באוקטובר 2022 חתם בבית"ר ירושלים.
ב-8 בינואר 2023 שוחרר מבית"ר ירושלים וחתם בבני יהודה.
ב-4 בפברואר 2024 חתם בהפועל ראשון לציון.
ב-13 ביולי 2025 חתם במכבי הרצליה.
שי אביטל (נולד ב-12 בספטמבר 1977) הוא סוכן דוגמניות ישראלי לשעבר ובעלים של "סוכנות הדוגמנות עלית All in one" (לשעבר "סוכנות מודלס").
אביטל נולד באשדוד בשם "שי אבוטבול".
למד בתיכון מקיף א' ע"ש רוגוזין בעיר ושיחק כקשר בקבוצת הנוער של בית"ר אשדוד.
בצעירותו שינה שם משפחתו ל"אביטל".
לפני גיוסו לצה"ל הציע את עצמו לסוכן הדוגמנות רוברטו בן-שושן כדוגמן.
לאחר שחרורו מצה"ל בשנת 1998 עבר להתגורר בתל אביב והצטרף לבן שושן כשותף.
בשנת 2001 פורקה השותפות בשל מחלוקת בין השניים.
לאחר הפירוק פתח אביטל סוכנות דוגמנות משל עצמו.
בשנת 2008 פורסם בעיתון "מעריב" תחקירה של העיתונאית גלי גינת, בו נטען כי אביטל הטריד מינית שלוש דוגמניות שייצג בין השנים 2003–2005. עוד פורסם כי ב־2005 אביטל נעצר ונחקר בחשד לביצוע מעשה מגונה, אולם אז לא הוגש נגדו כתב אישום.
בנובמבר 2008 פסק בית משפט השלום בתל אביב כי על אביטל לשלם פיצוי לדוגמנית ישראלה אבתאו בסך 100,000 ש"ח לפי לחוק למניעת הטרדה מינית.
בית המשפט קיבל את טענתה של אבתאו לפיה אביטל הטריד אותה מינית בארבעה אירועים שונים.
באחד מהאירועים חיכך מול עיניה את תמונתה על גבי איבר מינו, ובאחר נכנס למיטתה כשישנה.
ביולי 2021 שודר תחקיר בתוכנית "הצינור" בערוץ 13, שבו טענו כמה דוגמניות ישראליות, בראשן לין פאר, על כך שהוטרדו מינית ונאנסו על ידי אביטל.
בעקבות התחקיר, במהלך שנת 2021, הוגשו נגדו קרוב ל-30 תלונות על עבירות מין.
אביטל לא שהה באותו הזמן בישראל.
ב־19 באוגוסט 2022 הוא נעצר באמסטרדם, וב־3 בינואר 2023 הוסגר לישראל.
ביולי 2024 נפתח משפטו על שתיים מהתלונות, בעוד שהשאר נמחקו.
במאי 2025 אישר בית המשפט עסקת טיעון עם אביטל על פיה הוא הודה בעבירות של אספקת סם ובתקיפת אחת הנפגעות אבל לא בעבירות מין.
על אביטל הוטל עונש של חצי שנת מאסר בפועל - שאותה כבר ריצה - ותשלום פיצויים של כ-40 אלף שקלים לשתיים מהמתלוננות.
שי יצחק אפרתי (יליד 1971) הוא רופא ישראלי ופרופסור חבר בפקולטה לרפואה ע"ש סאקלר ובבית הספר סגול למדעי המוח באוניברסיטת תל אביב וכן מנהל מרכז סגול לרפואה היפרברית ומחקר במרכז הרפואי שמיר (אסף הרופא).
החל משנת 2008 מכהן כיו"ר החברה הישראלית לרפואה ופיזיולוגיה היפרברית וצלילה.
הוא גם מייסד שותף ויו"ר המועצה המייעצת הרפואית של חברת אביב סיינטיפיק.
אפרתי למד רפואה באוניברסיטת בן-גוריון בנגב בין השנים 1994–2000. לאחר מכן התמחה ברפואה פנימית ובנפרולוגיה בין השנים 2001–2004 במרכז הרפואי שמיר.
בשנת 2003 המשיך את הכשרתו בצלילה וברפואה היפרברית במכון לרפואה ימית של חיל הים בחיפה.
החל משנת 2005 שימש אפרתי כמנהל יחידת המחקר והפיתוח במרכז הרפואי שמיר ומאז שנת 2014 הוא משמש כמנהל המכון הנפרולוגי שם.
אפרתי הוא מייסד שותף ומנהל מדעי של חברת Hospitech Respiration Ltd, שנוסדה בשנת 2006 וממוקמת בישראל.
החברה עוסקת בפיתוח פתרונות עבור חולים המונשמים בהנשמה מלאכותית מכנית שנועדו למנוע סיבוכים.
אפרתי הוא מייסד שותף ויו"ר הוועדה הרפואית המייעצת של אביב סיינטיפיק, הממנפת את המחקר של אפרתי בתחום הרפואה ההיפרברית לשיפור התפקודים המוחיים והפיזיים אצל מבוגרים מזדקנים בריאים.
בשנת 2008 הקים אפרתי את מרכז סגול לרפואה ומחקר היפרברי באוניברסיטת תל אביב ומשמש גם כמנהלו.
הוא מנהל גם את מרכז סגול לרפואה היפרברית ומחקר במרכז הרפואי שמיר (אסף הרופא).
זהו המרכז הגדול ביותר מסוגו בישראל ואחד הגדולים בעולם.
ניתן לטפל בו ב-450 מטופלים ביום.
אפרתי יזם תוכנית מחקר המתמקדת בנוירופלסטיות ובשיקום קוגניטיבי על ידי שימוש בטיפול בחמצן היפרברי (HBOT).
במחקרים הקליניים הראשונים הוכח כי טיפול בחמצן היפרברי עשוי לגרום לנוירופלסטיות ולשפר תפקודים נוירוקוגניטיביים לאחר אירוע מוחי ופגיעה מוחית טראומטית (TBI) שנים לאחר ההתרחשות.
התוצאות הקליניות שהושגו מתוכנית המחקר הובילו לשיתוף פעולה מתמשך של צוות רב-תחומי המתמקד באפקטים של ההתחדשות הנובעת מהטיפול ההיפרברי בחמצן במקרים שונים של נזק מוחי כגון שבץ מוחי, תסמונת פוסט-זעזוע מוח (PCS), פגיעה מוחית טראומטית ומחלת אלצהיימר, תוך התמקדות מיוחדת בירידה תפקודית הקשורה לגיל.
במחקר משנת 2020 הוכח כי טיפול היפרברי גורם לשיפורים קוגניטיביים במבוגרים מזדקנים בריאים באמצעות מנגנונים המערבים שינויים אזוריים בזרימת הדם למוח.
השיפורים העיקריים כוללים קשב, מהירות עיבוד מידע ותפקודים ניהוליים, אשר בדרך כלל יורדים עם ההזדקנות.
במחקר מאותה שנה נצפה בטיפול היפרברי, בפעם הראשונה בבני אדם, היפוך של שני תסמינים מרכזיים של הזדקנות: קיצור אורך הטלומרים והצטברות של תאים מזדקנים.
במחקריו של אפרתי הוכח שטיפול בחמצן היפרברי עשוי לגרום לנוירופלסטיות ולשיפור קליני משמעותי בחולים הסובלים מפיברומיאלגיה עם היסטוריה של התעללות מינית בתקופת הילדות.
יש להתייחס בזהירות למחקרים המפורסמים על־ידי בעלי עניין.
יו"ר החברה הישראלית לרפואה היפרבארית וצלילה
האיגוד הישראלי לנפרולוגיה ויתר לחץ דם
שי אהרונוביץ' (נולד ב-22 באפריל 1975, י"א באייר ה'תשל"ה) הוא מנהל רשות המיסים בישראל.
קודם לכן כיהן כסמנכ"ל ממונה על מערך מיסוי מקרקעין.
אהרונוביץ' נולד ביפו וגדל בראשון לציון.
בן לברוריה, ילידת רומניה ופרץ.
למד בתיכון אמי"ת המר רחובות.
בצה"ל שירת ביחידת דובר צה"ל ושימש עורך חדשות וכתב משפטי בעיתון הצופה.
הוא עורך דין, בעל תואר ראשון ושני במשפטים מאוניברסיטת בר-אילן.
את דרכו בשירות הממשלתי החל ברשות המיסים בשנת 2001, ומילא בה שורת תפקידים, בתחום מיסוי המקרקעין.
בתחילה כמפקח מיסוי קרקעין, עבד כשש שנים כעורך דין במחלקה המשפטית, לאחר מכן כמנהל מחלקה במטה הרשות, ובהמשך כמנהל שני משרדים, ברחובות ובנתניה.
במהלך השנים ניהל יחידות מטה ויחידות שטח.
אהרונוביץ' היה מעורב בשינויים בחקיקות מס רכישה, חקיקת המס בנושא תמ"א 38 וגיבוש המדיניות בנוגע למיסוי מקרקעין בישראל.
משנת 2018 שימש סמנכ"ל רשות המיסים הממונה על מערך משרדי מיסוי מקרקעין.
בתפקידו זה עבר מערך מיסוי המקרקעין מהפך טכנולוגי, מעידן הנייר לכך שכלל הדיווחים נעשים באופן מקוון וחלק מהשומות מתבצעות אוטומטית.
"מיסוי מקרקעין - פרשנות, הלכה ומעשה", ספר פרשנות שכתב על חוק מיסוי מקרקעין עם שופט בית המשפט המחוזי אבי גורמן צוטט בפסקי דין של בית המשפט העליון.
ב-3 בספטמבר 2023 החליט שר האוצר בצלאל סמוטריץ' למנותו למנהל רשות המיסים בישראל וב-27 בספטמבר אושר מינויו בממשלה.
אהרונוביץ' עמד בראש רשות המיסים במהלך מלחמת חרבות ברזל ומבצע עם כלביא, שבהם נדרשה הרשות לטפל באלפי תביעות לפיצוי על נזקי המלחמה.
אהרונוביץ' מלמד דיני מיסוי הכנסה במדור לתוכניות מובנות באוניברסיטת בר-אילן ומרצה בקורסים אקדמיים בתחומי המיסוי באוניברסיטאות ומכללות אקדמיות, וכן במסגרת פורומים של הלשכות המקצועיות.
ב-1994 סיים לימודי משחק בבית צבי.
ב-1994 גילם את פליאנס בהצגה "מקבת'" מאת שייקספיר שביים טוני רוברסטון בתיאטרון הבימה.
גילם תפקיד אורח של איש חשוד בסדרה ג'ינג'י שכתב אייל דורון וביימו יצחק חלוצי ואריה בן ציון.
ב-2002 הקים תיאטרון לילדים, בו הוא שיחק כתב וביים הצגות שונות, ביניהן "האוצר מתחת לגשר".
בסרטי ניצוצות של קדושה: ב-2003 שיחק בטרילוגיה "מי בראש???" שכתבו יגאל ואיילת הושיאר וביים יגאל הושיאר.
ב-2005 שיחק בסרט "כל יהודי זהב" שכתבו יגאל ואיילת הושיאר וביים יגאל הושיאר.
ב-2012 גילם את יעקב, הדמות הראשית בסרט "האוצר מתחת לגשר" שביים יגאל הושיאר.
ב-2005 עיבד את להצגה בשם "מלכת השמחה" שביימה מיכל רנד.
ב-2008 כתב (על הסיפור "" של רבי נחמן מברסלב) וביים את ההצגה "פשוט שמח" בהפקת ז'וליק הפקות.
בהצגה זו גם שיחק לצד יואב עמיר/יצחק חייקה ודוד נוימן.
הצגה זו עלתה בין השאר בפסטיבל נווה יוסף לתיאטרון קהילתי.
בתיאטרון הדרך: שיחק (לצד אריק משעלי/דן מויאל ויואב עמיר), כתב (על פי הסיפור "הסחורה הגזולה" מאת רבי נחמן מברסלב) וביים את ההצגה "שוליית הסוחר".
ב-2009 שיחק (לצד יואב עמיר ודוד נוימן) כתב (על פי הסיפור "" של רבי נחמן מברסלב) וביים את ההצגה "פשוט שמח".
ב-2011 כתב וביים את ההצגה "שר האוצר והעולה המאושר" (מבוסס על הסיפור "" של רבי נחמן מברסלב ועל המחאה החברתית בישראל 2011) בתיאטרון תאיר.
ב-2013 עלה בפסטיבל צו קריאה 8 המחזה "חלקת האדם" שעיבד אזנקוט (על פי הספר "פיפל" מאת ק.
באותה שנה פרש מתחום התיאטרון, והעביר את הניהול והמשחק בהצגות שכתב וביים לניר רווח.
לאחר פטירתו, נקרא התיאטרון בשם "תיאטרון שי" על שמו.
נפטר ב-2015, היה נשוי ולו חמש בנות.
שי אולארצ'יק (נולד ב-1 במאי 1987) הוא מאמן כדורסל ישראלי המשמש כעוזר מאמן של הפועל ירושלים בליגת העל.
אולארצ'יק שיחק בנעוריו במחלקת הנוער של הפועל ירושלים ומאוחר יותר החל לאמן במחלקה.
הוא עבד גם בתיכון הימלפרב, תחילה כעוזר מאמן ולאחר מכן כמאמן ראשי.
ב-2018 וב-2019 הוא הוביל את תיכון הימלפרב לזכייה באליפות הליגה של החינוך הממלכתי-דתי.
בעונת 2020/21 הצטרף אולארצ'יק להפועל ירושלים כאנליסט וידאו.
עונה לאחר מכן התמנה לעוזר מאמן והיה שותף לזכייתה של הקבוצה בגביע המדינה ולהעפלתה לגמר ליגת האלופות בכדורסל.
בתחילת עונת 2023/24 סירב מאמן הפועל ירושלים אלכסנדר דז'יקיץ' לשהות בישראל בשל פרוץ מלחמת חרבות ברזל ואולארצ'יק הדריך את הקבוצה במקומו.
אולארצ'יק השיג שלושה ניצחונות בשישה משחקים, ובינואר 2024 שב לעמדת עוזר המאמן עם מינויו של איליאס קנצוריס.
קנצוריס פוטר במרץ 2024 ואולארצ'יק מונה למאמנה הזמני של הקבוצה, כאשר תאודורוס ינאקופולוס שימש כעוזרו.
עם זאת, המנהל המקצועי, יונתן אלון החל להיות מעורב יותר ויותר בניהול המשחקים.
אלון ניהל את משחק רבע גמר גביע המדינה נגד הפועל תל אביב בסוף מרץ ומאז הוא המשיך לנהל את הקבוצה.
במאי 2024 היה אולארצ'יק שותף לזכייתה של הקבוצה בגביע המדינה לאחר ניצחון במשחק הגמר על מכבי תל אביב.
לקראת עונת 2024/25 מונה אלון באופן רשמי למאמנה הראשי של הקבוצה.
הנהר שִׂי (בסינית: 西江; בפין-יין: Xī Jiāng; בתעתיק: "שִׁי גְ'יָאנְג", מילולית: "הנהר המערבי") הוא היובל המערבי של נהר הפנינה ב.
הוא נוצר מהתמזגות הנהרות ו בנציבות העירונית שבגואנגשי.
מקורו למרגלות ההר מאשיונג בנציבות העירונית שביונאן.
לאחר מכן הוא זורם מזרחה דרך גואנגדונג, ונכנס ל מעט מזרחית לערוץ לינגיאנג בג'אוצ'ינג.
הענף הראשי של נהר שי זורם בכיוון דרום-מזרח דרך הדלתה ונשפך לים סין הדרומי במוֹדָאו מֶן, מעט מערבית למקאו.
הערים המרכזיות לאורך נהר שי כוללות את ווּג'ואו, ג'אוצ'ינג ו.
שני היובלים הראשיים האחרים של נהר הפנינה הם הנהרות (מילולית, הנהר המזרחי) ו (הנהר הצפוני).
מבחינת תפקידים אחרים, הוא ממלא תפקיד חיוני באגירת פחמן ובהעברתו בדרום סין.
הנהר שי מתמודד עם אתגרים אקולוגיים כמו בצורת, מינים פולשים, וזיהום.
אגן נהר שי משתרע ממזרח מחוז יונאן ועד דרום מחוז גואנגדונג, ולו אקלים מונסון טרופי או סובטרופי לח.
שיט אפשרי בנהר שי לכל אורכו.
הוא מהווה נתיב מים מסחרי חשוב בדרום סין, ומחבר את ערי הדלתה לפנים היבשה.
לפני למעלה מאלפיים שנה, נחפרה , אשר חיברה את אגן הנהר שי (הנהר לי, שהוא יובל של הנהר ) עם ה, הנשפך לנהר יאנגצה.
בכך נוצר נתיב מים רציף מ ועד לעמק היאנגצה.
הנהר שי עשיר במשאבי מים ובעל פוטנציאל ניצול ניכר לשימור מים, ומספק תרומות משמעותיות להשקיה חקלאית, לתחבורה ימית ולייצור חשמל באזורי החוף.
הנהר שי הוא הגדול מבין יובלי נהר הפנינה.
ספיקתו היא השנייה בגודלה בסין, שנייה רק לזו של נהר היאנגצה, והוא מספק מים למקומות רבים בגואנגשי, גואנגדונג ובמקאו.
נהר השי הגדול הוא גם אחד הנהרות הארוכים ביותר בסין.
הוא קיים בקטעים רבים ומשתרע לאורך 2,271.8 קילומטרים:
הנהר שי (כולל הענף הראשי לים): 359.0 ק"מ
נהרות הם מערכת אחסון והובלה משמעותית עבור פחמן אורגני ואי-אורגני כאחד.
נהר שי הוא מקור חשוב של פחמן דו-חמצני אטמוספירי בדרום סין, כאשר תרומות הפחמן מגיעות בעיקר מנהרות המוצא של הנהר, הנהר נאנפאן והנהר בייפאן.
בנהר בייפאן, תרומות הפחמן מגיעות מחמצון פחמן אורגני ותעשיית הפחם לאורך הנהר.
בנהר ננפאן, תרומות הפחמן מגיעות בעיקר מקרקע ומפסולת אורגנית.
אגן הנהר שי סבל היסטורית מבצורות, המוחמרות כתוצאה משינוי האקלים ומעיור מהיר לאורך חלקים רבים של הנהר.
גידול האוכלוסייה הזה מפעיל לחץ על משאבי המים.
אקלים אגן הניקוז נע בין סובטרופי למונסון טרופי, כאשר 80% מהמשקעים יורדים בין אפריל לספטמבר.
השתנות קיצונית זו בדפוסי המשקעים השנתיים מחריפה את בעיות הבצורת.
צפוי ששינוי האקלים יגרום לירידה משמעותית בספיקת הנהר הממוצעת, הגבוהה והנמוכה ביותר, כאשר הזרימה הממוצעת צפויה לרדת ב-4% עד 49%.
עלייה בתדירות ובחומרה מובילה לבצורות מטאורולוגיות והידרולוגיות.
מינים פולשים או מינים לא מקומיים מהווים בעיה בנהרות בדרום סין, כולל נהר שי.
דרום סין מגדלת את רוב המינים הלא מקומיים בחקלאות ימית.
מינים אלה הגיעו בעיקר מחקלאות ימית, ועלולים לטרוף או להתחרות ב.
רוב המינים שהוכנסו הם אוכלי כל, כולל , המין הלא-מקומי הנפוץ ביותר בנהרות דרום סין.
מינים רבים של דגים מסחריים בנהר שי ובאגן נהר הפנינה הסובב אותה זוהמו בכמויות משמעותיות של ביספנול A (BPA), חומר נפוץ בייצור פלסטיק.
ביספנול הוא חומר כימי שעלול להזיק למערכת האנדוקרינית של דגים ובני אדם.
כדי להגן על הנהר שי פרסמה ממשלת המחוז האוטונומי גואנגשי ג'ואנג הודעה האוסרת על פרויקטי בנייה חדשים והגירת אנשים בשטחים המיושבים והמוצפים של פרויקט בקרת הזרם המרכזי של נהר שי בגואנגשי.
בנוסף, אמצעי ההגנה כוללים: פרסום איסור דיג, הגנה על פארקים של אזורי ביצות, פיתוח כלכלה ירוקה של מיחזור ודלת פחמן, חדשנות במנגנוני שיתוף פעולה אקולוגיים וסביבתיים וניהול בניית שמורות טבע באגן הנהר שי.
שי בונדר (נולד ב-19 בינואר 1976) הוא מעצב וידאו ומערכות הקרנה לאירועים והפקות טלוויזיה בישראל.
בונדר נולד בישראל בשנת 1976 לנחום ופרידה, ילידי אוקראינה.
בנעוריו היה חבר ב"בימת הנוער" ברחובות.
עבד כעורך וידאו בטלוויזיה בכבלים וכתאורן בתיאטרון נוצר.
ייסד חברה העוסקת בשילוב טכנולוגיות וידאו בהפקות במה.
משנת 2011 עבד בונדר על עיצוב מערכות וידאו בתוכניות טלוויזיה ישראליות, ביניהן "הכוכב הבא", "הזמר במסיכה", "The Voice ישראל" ו-"X Factor ישראל".
כמו כן עבד על מופעים של אמנים ישראליים כגון נועה קירל, עידן עמדי ועידן רייכל.
ב-2019 שימש כמתכנן מערכות הוידאו של הבמה בתחרות האירוויזיון שנערכה בישראל.
בשנים שלאחר מכן המשיך לעבוד על עיצוב הבמה לשירים שייצגו את ישראל בתחרות.
עבד על מספר טקסים ממלכתיים בישראל, כולל טקס הדלקת המשואות ביום העצמאות, חגיגות 70 שנה למדינת ישראל וחגיגות 100 שנה לתל אביב.
בנוסף עבד על הפקות אופרה של האופרה הישראלית ומחזות זמר.
בונדר הוא אחד ממקימי תערוכת "אינפיניטי", תערוכה אינטראקטיבית המשלבת אור, מוזיקה וטכנולוגיה.
אירוויזיון 2019 - מתכנן מערכות וידאו
טקס הדלקת משואות יום העצמאות
חגיגות 70 שנה למדינת ישראל
אב לשתי בנות מנישואיו הראשונים, ונשוי למיטל כהן מנכ"לית טדי הפקות.
שי רנה שאול גבסו (נולד ב-20 ביולי 1984) הוא זמר ושחקן ישראלי.
התפרסם בעקבות השתתפותו בעונה הראשונה של תוכנית הטלוויזיה "כוכב נולד" והגעתו למקום השלישי.
מאוחר יותר היה לראשון מבין משתתפי התוכנית אשר הוציא אלבום משלו.
זוכה העונה השנייה של תוכנית המציאות הישראלית "הזמר במסכה".
גבסו נולד בראשון לציון לאב בני, שהיה איש קבע ולאם רות, גננת.
שירת בצה"ל בתור מש"ק קורסים בצריפין ובלהקת חיל האוויר.
ב-2003, במהלך שירותו הצבאי, הצטרף לעונתה הראשונה של תוכנית המציאות "כוכב נולד" בערוץ 2. לאורך העונה ביצע, בין היתר, את גרסתו לשירים "פמלה" של בעז שרעבי ו"יש לך אותי" של תיסלם.
באוגוסט 2003 נערך גמר העונה בחוף ניצנים, בו ביצע גבסו את "אש" של רמי קלינשטיין, והגיע למקום השלישי אחרי שירי מימון והמנצחת נינט טייב.
פרס הניחומים בו זכה היה חוזה להקלטת שיר אחד בחברת NMC.
בעקבות השתתפותו בתוכנית כוכב נולד, החל גבסו את הקריירה שלו.
השיר אותו בחר להקליט, שהיה פרס הניחומים לתוכנית, היה "יום ועוד יומיים", שגבסו כתב והלחין בעצמו.
השיר היה ללהיט, והוביל במשך שמונה שבועות את המצעד השבועי של גלגלצ.
אחריו יצאו הסינגלים "המילים החסרות", "ארים ראשי" ו"בדיוק באותה הדקה" שזכו אף הם להצלחה.
בחודש מאי 2004 הוציא גבסו את אלבום הבכורה שלו, "ארים ראשי", שאת רוב שיריו כתב והלחין בעצמו.
את שירי האלבום עיבד משה דעבול, שגם הלחין בו שני שירים.
האלבום הצליח והגיע למעמד אלבום זהב.
במצעד הפזמונים השנתי של רשת ג' ושל גלגלצ זכה השיר "יום ועוד יומיים" בתואר שיר השנה.
גבסו נבחר כזמר השנה בגלגלצ וכתגלית השנה ברשת ג'.
בסוף שנת 2004 זכה גבסו במקום הראשון ב"פסטיבל השירים של ישראל", בו שר את השיר "מישהו גדול", שכתבה חנה גולדברג והלחין דודי לוי.
השיר היה מיועד להיכלל במקור באלבומו של גבסו, אך משיקולי עריכה הושמט לבסוף מן האלבום.
באותה שנה, שיחק בכמה פרקים של הטלנובלה השיר שלנו בתפקיד עצמו.
בשנת 2005 הוציא לאור את השיר "תזמורת של איש אחד" לרדיו כסינגל.
ביוני 2006 הוציא גבסו את אלבומו השני, "במקומי".
האלבום כלל 12 שירים, אותם כתב והלחין בעצמו, והיה אף שותף להפקה המוזיקלית.
את שירי האלבום עיבד תומר הדדי.
מהאלבום יצאו כסינגלים "תגידי לי את", "במקומי", "יצאתי לטייל לפנות ערב" "בחוץ כבר יש סימנים של שקיעה" ו"ביקשתי שאשיר לכם שירים".
את השיר "תגידי לי את" כתב גבסו בעזרת אלוף-משנה יאיר בן שלום, שהיה מפקדה של הסמלת ליאת גבאי, אשר נרצחה בפיגוע ב-1994. לאחר פנייתו של בן שלום, ולאור יחסיו עם ליאת גבאי, התאים גבסו את המילים למנגינה שהלחין.
ביוני 2009 יצא הסינגל "ארגזים", סינגל ראשון לקראת אלבומו הבא של גבסו, בשיתוף עם להקתו "המראות".
לאחר מכן יצאו הסינגלים "נשק", "שמור על האמונה" ו"אלי אלי".
האלבום המלא, "קרוואן", יצא בנובמבר 2009 בהוצאה עצמית.
במהלך שנת 2010 יצא לסיבוב הופעות "קרוואן" בליווי להקתו המראות.
במקביל הקים גבסו יחד עם חמישה מוזיקאים ישראלים, המתגוררים בישראל ובארצות הברית, הרכב בשם "שולחן לאחד", שבו הוא מתפקד כסולן והוציא חידוש לשיר מרלן בפרויקט שני צדדים למטבע.
חברי ההרכב העלו מופע ג'אם סשן – מופע בעקבות אמנים גדולים שהטביעו חותם בעולם המוזיקה ומהווים השראה גדולה עבורם, כג'וני מיטשל, נינה סימון, פול סיימון, קייטנו ולוזו וזוהר ארגוב.
ממרץ 2011 ועד מרץ 2012 כתב טור שבועי קבוע במגזין "מוצש" מבית מקור ראשון.
בחודש מאי של אותה שנה הוציא פרויקט וידאו מקורי בשם "בנדו-בדיוק באותה דקה".
זהו וידאו שמשלב אלמנטים של וידאו קליפ עם סצנת משחק.
גבסו יצר את הווידאו, כתב את התסריט ומשחק לכל אורכו.
שירו "בדיוק באותה דקה", המתנגן לאורך כל הווידאו, לקוח מתוך הופעה חיה.
בדצמבר 2011 הוציא לאור את השיר "נגמרו לנו השירים העצובים" כסינגל.
בנובמבר 2013 הוציא גבסו את אלבומו הרביעי בשם "כל הימים", שבו שב לשתף פעולה עם המפיק המוזיקלי משה דעבול.
הסינגל הראשון היה "אין לי מילים".
לאחריו יצאו הסינגלים: "כל הימים", "אני צריך להחליט", "אני אחצה את הכאב לשניים" ו"תבואי".
הסינגל "כל הימים" מהאלבום זכה להצלחה רבה, והגיע לראש מצעדי הפזמונים השונים.
השיר השני מתוכו "אין לי מילים" נכנס לעשירייה הראשונה במצעדים.
האלבום זכה לביקורות משבחות, ב-ynet נכתב שהאלבום הוא קול של דור ה-y ושהוא גרסת 2013 לאלבום "גבר הולך לאיבוד" של שלמה ארצי.
במרץ 2014 הוציא לאור לרדיו כסינגל את השיר "ענני" כדואט עם מאיה אברהם.
באוגוסט 2014 הוציא לאור את השיר "משוגע קצת" כסינגל לרדיו.
בפברואר 2017 פרסם גבסו EP ראשון באנגלית בשם "Made Me Wanna Change My Name".
המיני אלבום כולל חמישה שירים בהפקתו של עומרי אגמון, ויצא בארצות הברית בלבד.
בהמשך יצאו הקליפים לסינגלים "Where I'll put my shoes" אותו ביים, ו-"All in my hand" שגבסו יצר.
ב-2 בינואר 2022 הוציא סינגל בשם "לב אדום".
ב-21 ביולי 2024 הוציא את האלבום השביעי "גלגל ענק".
בהמשך פיתח גם את קריירת המשחק.
שי השתתף בסדרת נוער הנקראת "כוכב הצפון", שבה שיחק את מייקל מהג'מבי, בסדרה "עממיות", ששודרה בערוץ 2, ובמחזה "חבסה" במסגרת "חג המחזמר" בניהולו של הבמאי אורי פסטר.
בחודש מאי 2017 עלה בתיאטרון הסמטה ביפו המחזה "חוץ מאהבה אין בינינו כלום" בבימוי של ארז חסון.
המחזה נכתב על ידי גבסו, שאף משחק בו.
בחודש מרץ 2018 עלה בתיאטרון הבימה המחזה "עקומים" בבימויו של משה קפטן.
במחזה גבסו משחק בתפקיד "גרטה" אותו שיחק במקור מיק ג'אגר סולן האבנים המתגלגלות.
ב-2022 החל להופיע בתפקיד מוטל במחזמר "כנר על הגג" בהפקת התיאטרון העברי.
2004 - אלבום זהב - אלבום הבכורה שלו, "ארים ראשי"
2004 - שירו "יום ועוד יומיים" זכה בתואר שיר השנה במצעד הפזמונים השנתי של רשת ג' ושל גלגלצ
2004 - מקום ראשון ב"פסטיבל השירים של ישראל", עם השיר "מישהו גדול"
באפריל 2018 שירו "ארים ראשי" נבחר לפתוח את טקס "פרס ישראל" של שנת השבעים למדינה.
גבסו פתח את הטקס יחד עם ארבעים נגנים והחזנית הצעירה שיר יפרח.
ב-2021, זכה גבסו בעונה השנייה של "הזמר במסכה", בה הופיע בתחפושת של גורילה.
ב-2011 גבסו נישא להגר אנוש, לאחר כשנתיים הם התגרשו.
במהלך שנת 2012 נטען כי יצא בשאלה.
בראיון שהתפרסם ב"ידיעות אחרונות" ביולי 2013 התייחס לראשונה לנטיותיו המיניות ואמר "הייתי עם כולם", בהתייחסו גם לגברים.
בתגובה לכתבה אמר גבסו: "לא חזרתי בשאלה ולא הצטרפתי לאף קהילה.
הציטוטים לא מדויקים ומשמיעים משהו אחר מהאמת".
בדצמבר 2021 הצהיר במהלך ריאיון שנתן לאופירה וברקוביץ' שהוא נמצא בזוגיות עם גבר זה שנתיים.
בריאיון לאולפן שישי בתחילת 2022 הגדיר עצמו בתור ביסקסואל.
בדצמבר 2022 הצהיר שהוא מגדיר את עצמו "רוחני", אבל אינו מקיים מצוות: .
ב-2024 נולדה לו בת בהורות משותפת.
גבסו התנגד לתוכנית ההתנתקות בראיון שנערך ב-2009 הביע תמיכה בהשתמטות משום שלדבריו "צה"ל כבר לא מייצג את העם".
שי ודרור הייתה תוכנית טלוויזיה ורדיו סאטירית ישראלית בהנחיית שי גולדשטיין ודרור רפאל.
ב-1997 גולדשטיין עבד ברדיו תל אביב כמפיק זמרירים ורפאל הגיש בתחנה תוכנית הכרויות לילית.
השניים הקליטו פיילוט משותף לתוכנית לילית חדשה.
הפיילוט אושר והפך לתוכנית הומור עוקצני שנקראה "שארית היום" שהחלה ב-1998 וזכתה להצלחה.
לאחר מכן עברו בשנת 2000 לשדר את תוכנית הבוקר של התחנה (שבמסגרתה הוארכה תוכניתם לשעתיים), שגם היא זכתה למדרוג גבוה.
לנוכח הצלחת תוכניות הרדיו בהנחיית השניים, בשנת 2001 הציע יוחנן צנגן, מנכ"ל זכיינית השידור רשת, להגיש במקביל תוכנית טלוויזיה פריים-טיים בערוץ 2 - "זו ארצנו" במשך שתי עונות.
לאחר ירידתה של התוכנית "זו ארצנו" מן המרקע, ב-2002 עבר הצמד לשדר תוכנית שנקראה "שי ודרור" בערוץ ביפ.
שנה אחר כך החלה להיות משודרת בערוץ 10, אך ירדה זמן קצר אחר כך.
ביוני 2003 אירח מתי גולן בתוכניתו "דוקומדיה, ביקורת התקשורת" אם ששכלה את בתה בת השבע בפיגוע.
האם טענה שקטעים בתוכנית "שי ודרור", ששודרה ימים אחדים קודם לכן בערוץ 10, ועסקו בפיגוע, מעליבים ופוגעים.
גולן התקשר במהלך השידור לשי גולדשטיין, ביקש ממנו להתייחס לטענות האם.
גולדשטיין בתגובה טרק את הטלפון.
לאחר שיחה זו החלו שי ודרור במה שבית המשפט הגדיר: "מסע צלב של נקם והתחשבנות" נגד גולן, שנמשך 8 תוכניות רצופות, בהן הכפישו שי ודרור את גולן.
גולן הגיש תביעת דיבה נגד שי ודרור, שבה נפסק כי על שי ודרור ו"מטר פלוס" לשלם לגולן פיצוי בסך 60 אלף ש"ח.
הם תחילה סירבו לפרסם התנצלות בפני מתי גולן, על פי החלטת בית המשפט, אך נאלצו לאחר הוראה מפורשת של השופט.
הצמד חזר לרדיו תל אביב ביולי 2003, הפעם כשהם מגישים את תוכנית הערב במקום את תוכנית הבוקר (שהגישו טל ואביעד).
התוכנית זכתה לרייטינג כה רב, עד כדי כך שהיא הפכה לטלוויזיונית ורדיופונית כאחד בשנת 2007, דבר חריג בטלוויזיה בישראל.
משמעות הדבר הוא שהתוכנית משודרת ברדיו תל אביב אחר הצהריים ולאחר-מכן בערב, בערוץ ביפ בטלוויזיה.
בספטמבר 2004 הרשות השנייה לטלוויזיה ולרדיו השעתה אותם לשני ימי שידור, משום שהפרו צו איסור פרסום בנושא קלטת שתיעדה יחסי מין של ידוענית עם בן זוגה וציינו את שמותיהם.
באוגוסט 2006 הושעו שוב לשבוע, עקב חשיפת שמה של א' ממשרד התיירות, המתלוננת באונס נגד הנשיא משה קצב.
הצמד עזב את רדיו תל אביב ב-1 ביולי 2007, והצטרף לצוות רדיו ללא הפסקה ב-2 בספטמבר 2007, שם שידרו בסינדיקציה גם ב-רדיו צפון ללא הפסקה.
עקב עזיבתם, ערוץ ביפ הפסיק את שידור התוכנית בטלוויזיה.
ב-6 ביוני 2008 הצמד חזר לטלוויזיה והחל להגיש את התוכנית "ראש בקיר" בערוץ 10.
בנובמבר 2013 הגיש הזמר אייל גולן מכתב התראה לפני תביעה לרדיו ללא הפסקה, בו טען כי שי ודרור עשו שימוש בביטויי גזענות ואפליה כלפיו על רקע עדתי תוך "פגיעה בציבור הספרדי כולו".
בהמשך הגיש נגד שי ודרור תביעת לשון הרע בסך מיליון שקל; הם דחו את הטענה לגזענות וחשפו את מוצאם האתני שהוא מזרחי גם הוא.
בנוסף אמרו בתוכניתם, יום לאחר הגשת התביעה כי "יש טרור מצד הזמרים המזרחיים, אייל גולן תובע כי אמרנו שהוא מייצר זבל".
ב-10 באוגוסט 2016 שודרה תוכניתם האחרונה ברדיו ללא הפסקה ובזאת הצמד הפסיק את פעילותו המשותפת לאחר יותר מ-15 שנה..
שי ודרור זכו פעמיים ב"פרס הרדיו" של אגודת העיתונאים בתל אביב, ב-2009 זכו בפרס לתוכנית הסאטירה הטובה ביותר, וב-2015 בפרס תוכנית המלל הטובה ביותר, שאינה אקטואליה.
שי הולצמן (נולד ב-1 בינואר 1974) הוא כדורגלן עבר ישראלי ששיחק בעמדת החלוץ ומדורג במקום השישי בטבלת מלך השערים של ליגת העל בכל הזמנים, עם 169 שערים.
הולצמן גדל במחלקת הנוער של מכבי נתניה ומשם המשיך לקבוצה הבוגרת של המועדון מעונת 1990/1991 עד עונת 1992/1993. בעונת 1993/1994 שיחק במכבי חיפה עמה זכה באותה שנה באליפות ובגביע הטוטו.
במהלך עונת 1994/1995 הוא עבר ממכבי חיפה לצפרירים חולון עד עונת 1996/1997 שבה עבר להפועל באר שבע וזכה איתה בגביע המדינה.
בעונת 1997/1998 הוא עבר לשחק בצרפת בקבוצת סטאד רן אבל במהלך העונה חזר לשחק בישראל, בקבוצת בית"ר ירושלים והיה שותף לזכייה איתה באליפות ובגביע הטוטו.
את עונת 1998/1999 הוא התחיל בהפועל חיפה ובהמשך העונה עבר לשחק בקבוצת אוסטריה וינה האוסטרית.
בעונת 1999/2000 חזר שוב לשחק בישראל בקבוצת מכבי נתניה אך בהמשך העונה עבר לשחק במכבי פתח תקווה.
אחרי עונה וחצי במכבי פתח תקווה, הוא עבר בתחילת עונת 2001/2002 לעירוני ראשון לציון.
את אותה עונה סיים כסגן מלך השערים עם 17 כיבושים.
הולצמן החל את עונת 2002/2003 בעירוני ראשון לציון, אך בהמשך עבר למועדון ספורט אשדוד וסיים את העונה כמלך השערים של הליגה עם 18 כיבושים יחד עם יניב אברג'יל.
מעבר זה גם סיים תקופה של כעשור בו לא התמיד בשום קבוצה שתי עונות שלמות רצופות, ובמספר קבוצות – אף פרקי זמן קצרים יותר.
בעונת 2003/2004 זכה שוב במלכות השערים יחד עם אופיר חיים, ובעונת 05/06 היה מלך השערים לבדו.
ב-29 בנובמבר 2008 הבקיע את שערו ה-169 בקריירה, ובכך עקף את מרדכי שפיגלר, שהיה המאמן שהעלה אותו לבוגרים.
משחקו האחרון היה במחזור הסיום של העונה מול מכבי תל אביב בו עלה כמחליף בדקה ה-67.
להולצמן תשע הופעות בנבחרת ישראל בהן כבש שער אחד, בניצחון 0–2 על קפריסין במוקדמות יורו 2004.
לאחר פרישתו החל לשמש כמנהל הטכני של מועדון ספורט אשדוד.
ב-11 ביוני 2013 מונה לעוזרו של יוסי מזרחי, מאמנה של מכבי נתניה מהליגה הלאומית.
כיום משמש כמנכ"ל של חברה הסוחרת בשוק ההון, ומנהל פעילות של תמ"א 38 בעיריית תל אביב-יפו.
הולצמן נשוי ללילך ולהם שתי בנות ובן.
שי זורניצר (נולד ב-28 ביוני 1967) הוא שחקן, זמר, מלחין ומדבב ישראלי.
בסדרות שדיבב הופיע גם בשם "שי תומר".
שי זורניצר גדל בבאר שבע.
הוא החל את דרכו המקצועית בלהקת הנח"ל בה היו חברים יואב צפיר, מומי לוי, שרון חזיז, דנה ברגר, אורי הוכמן, תומר שרון, אילה אשרוב שרון שחל ועוד.
השתתף בשתי תוכניות שהעלתה הלהקה בבימויו של צדי צרפתי, והיה הסולן בשיר "שש עשרה, שבע עשרה".
מיד לאחר שחרורם הקימו את "ציל"ה" - צוות יוצאי להקת הנח"ל.
בשנת 1991 השתתף ב"אגף הסגור" - פינה סטירית שכתב אפרים סידון בערוץ הראשון, בהשתתפות טוביה צפיר, אסנת וישינסקי, מודי בראון, יואב צפיר, גדי פור ומומי לוי.
הפינה עלתה לבמה בפסטיבל ישראל והציגה במשך כשנתיים בכל רחבי הארץ.
ב-1992 גילם זורניצר את יוסף, לצידה של חוה אלברשטיין במחזמר "יוסף וכתונת הפסים המשגעת" בהפקתו של אברהם דשא (פשנל), בימויו של צדי צרפתי ותרגומו של אהוד מנור.
זורניצר המשיך לשתף פעולה עם חוה אלברשטיין ויחד כתבו את "מילה אחת של אהבה", שיצא באלבומו הראשון "בתום קול הצעקה", בהפקת עדי רנרט.
את רוב שירי האלבום כתב זורניצר עם תומר שרון.
פרט לשיר "התחייבות" ("אני אוהב אותך"), אותו כתב אהוד מנור.
לאחר צאת אלבומו הראשון הפסיק זורניצר להופיע אך הוא המשיך לכתוב ובמקביל עסק בהפקת פרסומות ודיבוב קולות לסדרות וסרטי אנימציה.